DOI: 10.5279/dk-sa-dda-1559
title: Eurobarometer 31, forår 1989
title: Eurobarometer 31, Spring 1989

description: Undersøgelserne i Eurobarometer serien er bygget op omkring en lang række replicerede spørgsmål til belysning af bl.a. følgende forhold:
        
        - respondentens tilfredshed med samfundet og demokratiets funktion samt opfattelse af hvilke mål, der bør afstikkes og forfølges for en gunstig samfundsudvikling,
        
        - respondentens holdning til nationens medlemskab af EF samt udviklingen henimod et forenet Europa,
        
        - den generelle holdning til Europaparlamentet, opfattelsen af mulige/ønskværdige mål for Europaparlamentet og tilfredsheden med (omfanget af) mediernes oplysninger om Europaparlamentet,
        
        - respondentens politiske og religiøse holdninger/præferencer.
        
        I baggrundsvariablene indgår endvidere en række standard demografiske oplysninger.
      
            
        Eurobarometer 31 beskæftiger sig herudover mere eller mindre detaljeret med bl.a. følgende emner:
        
        - om respondenten hyppigt forsøger at få parterne i en diskussion til at dele sine synspunkter samt hyppigheden af deltagelse i politiske diskussioner;
        
        - nyhedsemner, som respondenten er interesseret i og velinformeret om (sportsnyheder, politik, nye medicinske opdagelser, nye film, nye opfindelser og teknologier, nye videnskabelige opdagelser), samt om respondenten mener, at astrologi er en videnskab;
        
        - om respondenten læser videnskabelige magasiner;
        
        - respondentens brug af museer, zoologiske haver og lignende institutioner;
        
        - respondentens holdning til en række udsagn om videnskab og teknologi;
        
        - respondentens kendskab til det europæiske program for kampen mod kræft (''European Code Against Cancer'');
        
        - respondentens kendskab til, hvilke forholdsregler der er vigtige for at reducere risikoen for at få kræft;
        
        - kvindelige respondenter blev spurgt om deres kendskab til og oplevelser i forbindelse med celleprøver og mammografi;
        
        - hvor ofte respondenten spiser eller drikker en række produkter regelmæssigt (frisk frugtjuice (eller frossen, men hverken på dåse eller koncentreret), friske grønsager (eller frosne, men ikke henkogte - som fx kål, ærter, gulerødder, grønne bønner, salat), et glas/en kop mælk, kaffe, vin (uden tilsætning af vand), øl, aperitif (fx vermouth, forskåret vin), spiritus (fx whisky, gin, cognac, likør));
        
        - rygevaner, og om respondenten gerne ville holde op med at ryge;
        
        - respondentens mening om, i hvilke situationer mennesker er udsat for stråling, og hvilke af disse situationer der har de alvorligste følger (at bo tæt ved et atomkraftværk, at tage på en længere tur i højlandsområder, at bo tæt ved en mine, hvor der udvindes uran, radioaktivt nedfald fra militære atomvåben tests, at gennemgå en røntgenundersøgelse, at bo tæt ved en vej, hvorpå der transporteres radioaktive mineraler eller radioaktivt affald, og at være om bord i et fly, der flyver i stor højde);
        
        - respondentens holdning til en række udsagn om atomkraft og radioaktivitet (fx at det at bo tæt ved et atomkraftværk øger risikoen for at få kræft eller abnorme børn, at problemet omkring atomkraftaffald endnu ikke er løst, at der i respondentens land er mindre risiko for radioaktiv kontaminering end for kemisk forurening, at en ulykke som den på Tjernobyl ikke kan ske på de vesteuropæiske atomkraftværker, at et land, som har atomkraftværker tæt ved grænserne, konstant skal holde nabolandene informeret om, hvordan værkerne fungerer);
        
        - om respondenten er bekymret for eller interesseret i forurening af floder og søer, skader på livet i havet og strandene, luftforurening, fjernelse/opbevaring af industriaffald, udryddelsen af plante- og dyrearter, tabet af naturressourcer, og mulig ødelæggelse af atmosfæren pga. udledning af kuldioxyd fra kul- og olieprodukter;
        
        - respondentens holdning til, hvilke områder der skal forskes i (miljøet, moderne telekommunikationsmetoder, informationsteknologi, nye materialer, sundhed, nye teknikker i den industrielle produktion, biologisk videnskab anvendt inden for landbruget, atomkraft, fornybare energikilder, nye råstofmaterialer);
        
        - Europa sammenlignet med USA og Japan med hensyn til videnskabelige opdagelser, teknologi og industri samt teknologiske fremskridt i hverdagen;
        
        - på hvilke punkter respondenten mener, at EF er aktiv (fx inden for landbrug, energi, videnskab, miljøet, forsvaret);
        
        - i hvilke sektorer inden for videnskabelig forskning, EF er aktiv (fx telekommunikation, nye teknikker i den industrielle produktion, nye landbrugsteknikker, civil udnyttelse af atomkraft, bioteknologi, psykologisk forskning, miljøforskning, robotik, samt forskning i universets oprindelse og beskaffenhed);
        
        - respondentens holdning til indførelsen af EF''s Indre Marked i 1992, som vil betyde fri bevægelse af personer, varer og ejendom inden for EF-landene;
        
        - respondentens holdning til EF''s fælles landbrugspolitik (Common Agricultural Policy - CAP);
        
        - kendskab og holdning til ideen om at vedtage et dokument om grundlæggende sociale rettigheder for alle EF-landene, dvs. et regelsæt for alle medlemslandene angående arbejderes og arbejdsgiveres rettigheder og pligter;
        
        - respondentens kendskab til en række goder, som man har som borger i et EF-land (fx at kunne besøge et andet EF-land blot med et identitetskort, muligheden for at søge arbejde i ethvert medlemsland, et europæisk pas, anerkendelse af universitetsgrader og eksamener i alle medlemslandene, muligheden for at studerende kan afslutte en del af deres universitetsuddannelse i et andet medlemsland, et fælles-europæisk kørekort, muligheden for at tage varer til en værdi af 350 ECU med fra et andet medlemsland, garanterede lige rettigheder for kvinder og mænd samt retten til sygesikring, hvis man bliver syg i et andet medlemsland);
        
        - respondentens interesse for satellit TV-programmer;
        
        - respondentens holdning til en ''All Europe'' satellit TV-kanal samt hvilken slags programmer, en sådan kanal skulle sende;
        
        - respondentens interesse for politik;
        
        - respondentens interesse for EF-politik;
        
        - respondentens kendskab og holdning til EF-Kommissionen;
        
        - respondentens holdning til fascisme;
        
        - respondentens holdning til en række politiske emner og problemer (arbejdsløshed, prisstabilitet, politiske union i EF, nedrustning, landbrugets overskudsproduktion, miljøbeskyttelse, Tyrkiets mulige optagelse i EF);
        
        - respondentens vurdering af sit lands forhold til USA;
        
        - respondentens holdning til frihandel versus handelsrestriktioner;
        
        - respondentens holdning til EF''s landbrugspolitik;
        
        - respondentens holdning til en eventuel koordinering af EF-landenes udenrigspolitik;
        
        - om respondenten mener, at NATO stadig er af væsentlig betydning for de europæiske landes sikkerhed;
        
        - om respondenten mener, at de vesteuropæiske lande burde tage større del i opgaven med at bevare freden i Europa;
        
        - om respondenten for nylig har set eller hørt noget om Europaparlamentet; respondentens vurdering af Europaparlamentets betydning; samt om respondenten har i sinde at stemme ved Europaparlaments- valget i juni 1989;
        
        - respondentens holdning til, om EF bør udvides med Østrig, Finland, Norge, Sverige, Schweiz og Tyrkiet;
        
        - hvor vigtigt det er for respondenten personligt, hvad der diskuteres og besluttes i de følgende instanser: lokalbestyrelse, byråd, amtsråd, folketing, ministerier, Europaparlamentet og EF-Kommissionen;
        
        - respondentens placering på en politisk højre-venstre skala;
        
        - respondentens holdning til tre grundlæggende opfattelser af samfundet: at hele måden, samfundet er indrettet på, bør ændres radikalt gennem revolutionære aktioner, at samfundet bør ændres gradvist gennem reformer, og at samfundet skal forsvares på enhver måde mod undergravende kræfter
description: Se abstract
description: See abstract